Szászvár Nagyközség Önkormányzat Képviselő-testületének
7/2015. (III. 27.) önkormányzati rendelete
az önkormányzati tulajdonú lakások és a helyiségek bérletének megállapításáról

Egységes szerkezetben a
8/2019. (IV. 17.); 5/2016. (III. 23.) számú módosító rendeletekkel;

Szászvár Nagyközség Önkormányzatának Képviselő-testülete a Magyarország Alaptörvénye 32. cikk (2) bekezdésében meghatározott jogalkotói hatáskörében eljárva, a lakások és nem lakás céljára szolgáló helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. § (1) és (2) bekezdésében, a 12. § (5) bekezdésében,  a 20. § (3) bekezdésében, a 21. § (6) bekezdésében, 36. § (2) bekezdésében, a 42. § (2) bekezdésben kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában meghatározott feladatkörében eljárva a következőket rendeli el:


I. Fejezet
Általános rendelkezések

1. § (1) E rendelet hatálya Szászvár Nagyközség közigazgatási területén lévő, az önkormányzati tulajdonban álló lakásokra és nem lakáscélú helyiségekre terjed ki.

(2) Az önkormányzati lakások
a) szociális rászorultság alapján, szervezett integrációs társadalmi felzárkóztató program keretén belül,
b) közalkalmazotti vagy köztisztviselői jogviszonnyal vagy területi ellátási kötelezettséggel összefüggésben, szolgálati jelleggel, illetve
c) piaci alapon,
adhatók bérbe. 

(3) A nem lakás céljára szolgáló önkormányzati tulajdonú helyiségek piaci alapon adhatók bérbe azzal, hogy bérbeadó kedvezőbb bérleti díjat állapít meg különösen a helyi társadalmi szervezetek, illetve egyes családi- és kulturális rendezvények megtartása esetére.

(4) A bérbe adható helyiségeket és a (2) bekezdés szerinti hasznosíthatósági megjelölést e rendelet 1. és 2. sz. melléklete tartalmazza.

(5) A bérletre vonatkozóan írásos bérleti szerződést kell kötni a jogszabályban előírt adattartalommal.

Értelmező rendelkezések

1/A. § E rendelet alkalmazásában:
1. szegregátum: Szászvár Nagyközség azon területei, lakóközösségei, ahol legfeljebb általános iskolai végzettséggel rendelkezőknek és rendszeres munkajövedelemmel nem rendelkezőknek az aktív korúakon belüli aránya a 50%-ot meghaladja.


II. Fejezet
Az önkormányzati lakások bérbeadásának szabályai

2. § (1) A lakásbérleti jogviszonyt a bérbeadó és a bérlő szerződése határozott vagy határozatlan időre, illetőleg valamely feltétel bekövetkezéséig hozza létre. A lakásbérleti jog a lakásra és a lakáshoz tartozó helyiségekre terjed ki.

(1a) Amennyiben a felek a lakásbérleti jogviszonyt határozott időre, egy évnél hosszabb időtartamra hozzák létre, akkor a bérbeadó kikötheti, hogy a bérlő a bérleti díjat a szerződés megkötésekor egy összegben fizesse meg.[footnoteRef:1] [1:  Beiktatta: 5/2016. (III. 23.) sz. ÖR.					Hatályos: 2016. 03. 24.] 


(1b) Az (1a) bekezdés alkalmazásakor a bérleti díj megállapítása a bérlet teljes időtartamára rögzített áron történik és e rendelet 4. § rendelkezéseit bérbeadó nem alkalmazza.[footnoteRef:2] [2:  Beiktatta: 5/2016. (III. 23.) sz. ÖR.					Hatályos: 2016. 03. 24.] 


(2) A jogviszony létrehozására irányuló kérelmet a polgármesterhez kell benyújtani.

(3) Az 1. § (2) a) pontja szerinti bérleti jogviszony létrehozásának feltétele, hogy a bérlő a szegregátumból érkezzen.

(4) Önkormányzati lakás bérbeadásáról átruházott hatáskörben a polgármester dönt, mely döntés előkészítésében és végrehajtásában a Szászvári Közös Önkormányzati Hivatal (a továbbiakban: Hivatal) működik közre.

(5) A Hivatal a döntés-előkészítés keretében az 1. § a) pontja szerinti jogviszony létrehozása előzményeként vizsgálja a kérelmezők anyagi és szociális helyzetét. Ennek keretében a – külön rendeletben szabályozott - települési támogatás elbírálásához szükséges igazolások benyújtását előírhatja. A Hivatal megállapítja, hogy álláspontja szerint a kérelmező szegregátumban élőnek minősül-e. 


3. § A szerződés alapján Szászvár Nagyközség Önkormányzata (továbbiakban: bérbeadó) köteles a lakást a bérlő használatába adni, a bérlő pedig a lakás használatáért lakbért fizetni.


4. § Bérbeadó a bérleti díjakat évente január 1.- és március 31. napja közötti időszakban felülvizsgálja. Amennyiben a felülvizsgálat elmarad, azt a bérleti díj tárgyévre történő fenntartásának kell értékelni.


5. § (1) A lakásbérleti jogviszony - az 1. § (2) bekezdés a), b), vagy c) pontja szerinti – a megkötéskor fennállt feltételek, illetve jogviszony fennállásáig állhat fenn. A bérleti jogviszony e rendeletben szabályozott esetekben azonnali hatállyal-, rendes felmondással, illetve a felek közös megegyezése alapján megszűnik.

(2) Az 1. § (2) bekezdés a) pontján alapuló bérleti jogviszony azonnali hatállyal megszűnik, ha a bérbevevő a felzárkóztatási programban foglalt, illetve a (2a) bekezdés szerinti előírásokat érdemben, illetve rendszeresen megszegi. Az előírások betartása, vagy be nem tartása tekintetben ki kell kérni a programba bevont szociális munkás, illetve a családsegítő véleményét. 

(2a) Az 1. § (2) bekezdés a) pontján alapuló bérleti jogviszony bérlőjének az alábbi, lakás használattal kapcsolatos előírásokat kell betartania:
a) a lakásban tilos a dohányzás;
b) a lakásban háziállat tartására nincs lehetőség, a lakáshoz tartozó udvaron – a haszonállatot nem számítva - legfeljebb 3 háziállat tartható;
c) valamely tárgyi eszköz meghibásodása, megrongálódása, megrongálása esetén egy munkanapon belül tájékoztatni kell a polgármestert, vagy a programba bevont szociális munkást, illetve a családsegítőt és önálló javításba – az élet- és testi épség veszélyeztetésének eseteit kivéve - csak a bérbeadó kifejezett beleegyezésével lehet belekezdeni;
d) mind a lakást, mind az udvart rendszeresen tisztán és rágcsálómentesen kell tartani;

(3) A lakásbérleti jogviszony megszűnése esetén a lakást a bérlő tiszta, rendeltetésszerű használatra alkalmas állapotban, változatlan tárgyi és műszaki feltételekkel köteles a bérbeadónak visszaadni.

(4) A bérlő a lakásbérleti szerződésben meghatározott bontó feltétel bekövetkezése esetén elhelyezésről saját maga köteles gondoskodni.

(5) Amennyiben a lakás bérlője meghal és a lakásban olyan visszamaradó személy(ek) van(nak), aki a bérleti jogviszony folytatására nem jogosult, úgy e személy(ek) – külön méltányosságon alapuló megállapodás hiányában - a halálozást követő 30 napon belül a lakást üres állapotban köteles átadni a bérbeadónak.

(6) A felek rendes felmondásra a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvényben szabályozottak szerint jogosultak.


6. § (1) A bérlő a lakásba a bérbeadó írásbeli hozzájárulása nélkül befogadhatja házastársát, gyermekét (az örökbefogadott, a mostoha-, és nevelt gyermekét), valamint a jogszerűen befogadott gyermekétől született unokáját, valamint szülőjét (örökbefogadó, mostoha-, és nevelőszülőjét).

(2) A bérlő a lakásba - az (1) bekezdésben foglalt személyeken kívül - mást csak a bérbeadó előzetes írásbeli hozzájárulásával fogadhat be, azzal a feltétellel, hogy a beköltözni kívánó személy sem helyben, sem az ország más településén beköltözhető lakással nem rendelkezik.

(3) Az, akit a bérlő a bérbeadó hozzájárulásával fogadott be a lakásba, a lakásbérleti jog folyatatására jogosult, ha a bérlő a lakásba befogadta és a bérlő halálakor életvitelszerűen a lakásban lakott.


7. § (1) A bérbeadó a rendeltetésszerű használatot a bérlővel 5 napra előre egyeztetett időpontban, legalább évente ellenőrzi.

(2) Az (1) bekezdés szerinti ellenőrzést az 1. § a) pontja szerinti jogcímen bérlő havi rendszerességgel tűrni és lehetővé tenni köteles. A bérleti szerződésnek kifejezett felhívást kell tartalmaznia arra vonatkozóan, hogy bérlő tudomásul veszi azt, hogy a (2a) pontban foglaltak teljesülését bérbeadó a programba bevont szociális munkás, illetve a családsegítő útján ellenőrzi.


III. Fejezet
A helyiségbérlet szabályai

8. § A nem lakás céljára szolgáló helyiségek bérbe adhatóak alkalmi vagy tartós használatra.


9. § (1) Tartós használatra kötendő szerződés esetében a kérelmet a polgármesterhez kell benyújtani, aki átruházott hatáskörben dönt a szerződésről.

(2) Jelentős funkcióval bíró helyiség tartós bérbeadása esetén a polgármester a képviselőtestület hozzájárulásával jogosult dönteni a bérbeadás feltételeiről.


10. § [footnoteRef:3](1) Alkalmi használatra az alábbi helyiségek vehetők bérbe: [3:  Módosította: 8/2019. (IV. 17.) Ör.					Hatályos: 2019.04.18.] 

	a) 7349 Szászvár Bánya utca 25. (Borház)
	879

	b) 7349 Szászvár Szent István utca 33.(IKSZT)
	687

	c) 7349 Szászvár Május 1 tér 10. (Faluház)[footnoteRef:4] [4:  A helyi civil szervezetek részére – a vállalt céljaikkal összefüggő - rendezvények megtartására a Faluház teremhasználati díja 0 Ft;] 

	850



(2) A Faluház (850. hrsz. alatti helyiségek) esetében alkalmi használat esetén a helyiség kezelőjéhez (településüzemeltetés), vagy a Hivatalhoz, a Borház (879 hrsz. alatti helyiségek) és az IKSZT (687. hrsz. alatti helyiségek) esetében a Hivatalhoz kell a kérelmet benyújtani, de a megrendelés (szerződéskötés) és a befizetés az IKSZT munkatársainál történik.

IV.
A bérleti díjak megfizetésének szabályai

11. §. (1) A lakbér mértékét e rendelet 1. számú-, a helyiségbérleti díjat, illetve az alkalmi helyiséghasználati díjat a 2. számú melléklete tartalmazza.

(2) A bérlő a bérbeadó részére köteles havonta a lakásbérleti jog ellenértékét (a továbbiakban: lakbért) megfizetni.

(3) A bérlő a lakbért előre, a tárgyhó 15. napjáig tartozik megfizetni a bérbeadó által kiállított számla alapján a megjelölt számlára történő befizetéssel.

(4) A lakbérösszeg nem tartalmazza a rezsi-költségeket, a hulladék- és szennyvízszolgáltatás díjait, továbbá a szokásos napi használattal összefüggésben felmerült költségeket.

(5) A helységbérleti díj – a tartós bérlet esetét kivéve – a (4) bekezdésben felsorolt költségeket tartalmazza. A rezsi számla-fizetési kötelezettség késedelmes teljesítése esetén 30 napi késedelem elérésekor jogosult a bérbeadó a bérletet azonnali hatállyal felmondani. Az elektromos áramszolgáltatóval a bérlő, egyéb rezsi tekintetében a bérbeadó köt fogyasztói szerződést.


12. § (1) A bérlő bérlakás komfortfokozatát növelő beruházást az önkormányzat előzetes írásbeli hozzájárulásával végezhet és e beruházások nem keletkeztetnek elszámolási alapot.


13. § (1) Az önkormányzati tulajdonban álló, nem lakáscélú helyiségek alkalmi bérleti díját (továbbiakban: bérleti díj) a bérlő köteles az igénybevételt megelőzően megfizetni.

(2) A tartós használatra bérbe vett helyiség esetén a bérlő a bérleti díjat előre köteles megfizetni, a bérbeadó által kiállított számla alapján a megjelölt számlára.


Jogcím nélküli használat

14. § (1) Az önkormányzati lakást jogcím nélkül használó lakáshasználati díjat köteles fizetni havonta előre, legkésőbb a hónap 15. napjáig.

(2) Lakáshasználati díj mértéke:
a) a jogcím nélküli használat kezdetétől számított 3 hónapig a lakásra megállapított lakbérrel azonos összeg 150%-a,
b) a 4. hónap első napjától a 6. hónap végéig a lakáshasználati díj 250%-a,
c) a 6. hónap után a lakáshasználati díj 350%-a
fizetendő.


15. § A nem lakáscélú helyiségek jogcím nélküli használatáért megkezdett naponként 10.000.- Ft. bérleti díjat kell fizetni.


V.
Záró rendelkezések

16 . § (1) E rendelet 2015. április 1. napján lép hatályba, de rendelkezéseit ezen időponttól a jelenleg hatályos szerződésekre is alkalmazni kell.

(2) Az e rendeletben nem szabályozott kérdésekben a Polgári Törvénykönyv és az 1993. évi LXXVIII. törvény rendelkezései az irányadóak.


Szászvár, 2015. március 26.



Dunai Péter						dr. Szalontai András
polgármester						jegyző



Záradék:

Jelen rendelet kihirdetésre került 2015. március 27. napján.



	
	dr. Szalontai András
jegyző



1. 
sz. melléklet a 7/2015. (III.27.) rendelethez


A)
A szociális rászorultság alapján, szervezett integrációs társadalmi felzárkóztató program keretén belül bérbe adható lakásokról és azok bérleti díjairól.

	

Cím
	Hrsz
	Bérleti díj

	
	
	

	
	
	

	7349 Szászvár, Szent István u. 63.
	660/A/2
	5000.- Ft.

	7349 Szászvár, Patak utca 8.
	717
	5000.- Ft.

	7349 Szászvár, Arany János utca 27.
	209
	5000.- Ft.

	7349 Szászvár, Petőfi Sándor utca 34.
	519
	5000.- Ft.

	7349 Szászvár, Petőfi Sándor utca 57.
	611
	5000.- Ft.

	7349 Szászvár, Petőfi Sándor utca 77.
	598
	5000.- Ft.




B)
A közalkalmazotti vagy köztisztviselői jogviszonnyal vagy területi ellátási kötelezettséggel összefüggésben, szolgálati jelleggel, illetve piaci alapon bérbe adható lakások
	

Cím
	Hrsz
	Bérleti díj


	7349 Szászvár Ady Endre utca 23
	1505                  10.800.- Ft.
	

	7349 Szászvár Ady Endre utca 24
	1506                  10.800.- Ft.
	

	7349 Szászvár Rózsadomb utca. 1.
	867/9                16.800.- Ft.
	

	7349 Szászvár Szent István utca 34.
	319                    14.400.- Ft.
	

	

	





2. sz. melléklet[footnoteRef:5] a 7/2015. (III. 27.) rendelethez [5:  Módosította: 8/2019. (IV. 17.) Ör.					Hatályos: 2019.04.18.] 


A nem lakás céljára szolgáló, bérbe adható önkormányzati tulajdonú helyiségek
	

Cím
	Hrsz.
	

	7349 Szászvár Bánya utca 25 (Borház)
	
879

	7349 Szászvár Szent István utca 33.(IKSZT)
	687

	7349 Szászvár Május 1 tér 10. (Faluház)[footnoteRef:6] [6:  A helyi civil szervezetek részére – a vállalt céljaikkal összefüggő - rendezvények megtartására a Faluház teremhasználati díja 0 Ft;] 

	850



Bérleti díjak:
	Program
	Teremhasználati díj október 1. és április 30. között
	Teremhasználati díj április 30. és október 1. között
	Megjegyzés

	
	(fűtési szezon)
	
	

	Üzleti célú tevékenység
	3.000,-Ft/óra
	2.000,-Ft/óra
	Minden megkezdett óra számít, a be- és az elpakolás is a használatba beleszámít.

	Nem üzleti célú tevékenység /torna, tánc, kézműves foglalkozás stb./
	2.000,-Ft/óra
	1.500,-Ft/óra
	

	Helyi civil szervezet taggyűlése
	0
	0
	

	Helyi civil szervezet, helyi nemzetiségi önkormányzat egyéb rendezvénye
(Kivéve Faluház)
	8.000,-Ft/nap[footnoteRef:7] [7:  3 órát meghaladó időtartamú minden esetben, továbbá az IKSZT esetén a nyitvatartási időn túlra nyúló rendezvény esetén napidíjat kell megállapítani;] 

	5.000,-Ft/nap
	

	Nem helyi önkormányzathoz kötődő csoportok, személyek, 50 főig
	15.000,-Ft/nap
	10.000,-Ft/nap
	Minden megkezdett nap számít /pl. előző napi bepakolás, és következő napi elrakás is!/

	Nem helyi önkormányzathoz kötődő csoportok, személyek,  50 fő felett
	25.000,-Ft/nap[footnoteRef:8] [8:  Egyéni megállapodás alapján el lehet térni;] 

	15.000,-Ft/nap

